b'\n_START_ARTICLE_\nCerkev sv. O\xc5\xbebolta, Leskovec\n_START_SECTION_\nOpis\n_START_PARAGRAPH_\nVe\xc4\x8dja vas na kra\xc5\xa1ki planoti je prvi\xc4\x8d omenjena leta 1152 v povezavi s sti\xc5\xa1ko posestjo. Posebna zanimivost podru\xc5\xbeni\xc4\x8dne cerkve sv. O\xc5\xbebolta (kralja in mu\xc4\x8denca) predstavlja lesen strop, narejen leta 1633 (tega leta se cerkev tudi prvi\xc4\x8d pisno omenja). Na sredini stropa je prizor kri\xc5\xbeanja, za tem sledijo kratice ISH, ob katerih je na eni strani upodobljena luna, na drugi strani na sonce, in nazadnje \xc5\xa1e drevo spoznanja dobrega in hudega ter na eni strani Adam in na drugi strani Eva. Poleg stropa je kakovosten tudi glavni oltar, posve\xc4\x8den sv. O\xc5\xbeboltu, sicer narejen leta 1681.'